धीरजपाल दे पोत्तरै अमरतपाल दे समैं बसोह्‌ली दी बड़ी तरक्की होई ते ए इक अमीर रयासत बनी गेई ही। इसदा कारण ए हा जे दुर्रानी दे हमलें ते सिक्खें दा जोर बधी जानै कारण मदानी रस्ते सुरक्षित नेईं हे। इस आस्तै सारा बपार बसोह्‌ली रस्ते हुन्दा हा। ए रस्ता, नाहण, बिलासपुर, गुलेर, नूरपुर ते बसोह्‌ली चैं हुन्दा जम्मू ते फी कश्मीरे ने जाई मिलदा हा। औने-जाने आले माले-र बसोह्‌ली राज चुंगी लैंदा हा, जिस कारण इत्थों दी महत्ता बधी ते माली हालत बी सौरी गेई।